«Ҡайһы берҙә эш килешеү менән тамамланған. Шундай хәл, Стәрлетамаҡ өйәҙе Оҙонлар ауылынан булған Йәүиләнең атаһы дәғүәһе менән була. Уның ҡыҙын мулланың улы урлай. Ҡыҙ егеткә сығырға риза була, ә әйтешкән кейәүе "уны алыуҙан баш тарта". Ҡыҙҙы 239 һумлыҡ кейем кейеп яланда йөрөгән еренән урлап алып китәләр. Был хәл, урлауҙың алдан һөйләшелгәненә ишара. Шулай итеп атаһына ризалашырға ғына ҡала»